যীশু-নীলাঞ্জনা কন্যা সারা এবার বলিউড সুপারস্টারের সঙ্গে

কলকাতা:যীশু (Jisshu Sengupta)-নীলাঞ্জনার বিচ্ছেদের মাঝেই অভিনেতা জানিয়েছেন মেয়েদের সঙ্গে তাঁর ফোনে কথা হয়। এবার নতুন চমক অভিনেত্রী বড় মেয়ে সারাকে (Sara Sengupta) নিয়ে। ২০১৮ সালে সৃজিত মুখোপাধ্যায়ের পরিচালনায় শিশু অভিনেতা হিসেবেই ক্যামেরার সামনে কাজ করেছিলেন সারা। তারপর তাকে আর ছবিতে দেখা যায়নি। তবে মডেলিং এর কাজে সারাকে বেশ কয়েকবার দেখা গিয়েছে। যিশু সেনগুপ্ত ও নীলাঞ্জনার বড় মেয়ে ইতিমধ্যেই মডেলিং জগতে নজর কেড়েছেন তাঁর স্টানিং লুক্‌, উপস্থিতি এবং মার্জিত ব‌্যক্তিত্বের কারণে। একাধিক আইকনিক ফ‌্যাশন ব্র‌্যান্ডের শোতেও দেখা গিয়েছে সারাকে (Sara Sengupta Bollywood)। তার জন্যে প্রশংসাও কুড়িয়েছেন বিস্তর। এবার নতুন চমক তিনি বলিউড যাত্রা শুরু করছেন।

গত কয়েক মাস ধরেই সেনগুপ্ত পরিবারে যীশুর নীলাঞ্জনার বিয়ে ভাঙার খবর আলোচনার শীর্ষে রয়েছে। তার মধ্যেই পরিবারে নতুন খুশির খবর। কুড়ি বছরের সারা এবার নাকি রাখতে চলেছেন বলিউডে পা। শোনা যাচ্ছে সারার বলিউড জার্নি নাকি সুপারস্টার সলমন খানের হাত ধরেই হবে। মায়ানগরীতে সারার এই ব্রেক যথেষ্ট চমক লাগানোর মত। সোশ্যাল মিডিয়াতে সারা এই বয়সে আকাশছোঁয়া জনপ্রিয়তা পেয়েছে। এবার বলিউডে তিনি কতদূর যেতে পারেন সলমনের হাত ধরে সেটাই দেখার। কয়েকদিন আগে মেয়ে সারা জন্মদিনে সোশ্যাল মিডিয়ায় খোলা চিঠি লিখেছেন নীলাঞ্জনা। লিখেছেন আমি সব সময় তোকে আগলে রেখেছি ভবিষ্যতেও রাখবো। দুনিয়া হাত খুলে তোর জন্য অপেক্ষা করছে। কথা দিচ্ছি তোর মা সবচেয়ে বড় চেয়ার লিডার। সব সময় থাকবে।’